Ideaalne

Mis on ideaalne, mis mitte?
Mis on sobilik, mis mitte?

90-aastaselt vanapoisilt küsitakse surivoodil:
“Sa pole kunagi abielus olnud, aga pole ka kunagi öelnud miks. Nüüd, enne surma, võiksid ju oma sõprade-tuttavate uudishimu rahuldada ja oma saladuse reeta?”
“Jah, mul on üks saladus,” vastab surija.
“Ma ei ole kunagi abielu vastu olnud, aga ma otsisin ideaalset naist. Ja selle otsingu tähe all mööduski mu elu…”
“Kuid kas sa siis tõesti ei suutnud meie suurest maailmast, miljardite naiste hulgast, oma ideaali leida?!”
“Ei, ühe ma siiski leidsin,” vastab rauk pisaratega võideldes.
“Aga mis siis ometi juhtus? Miks te ei abiellunud?”
“Sest see naine otsis ideaalset meest…”

Ja kui me ka mõnikord ta leiame, siis kas me oleme suutelised teda hoidma?

Armastusega on ju lood sama moodi…